-- τον υιον --ν απολλωνι. αγαθαι τυ[χαι]. αρχοντος ξενωνος επ[ιδα]μιοργεοντος μικκωνος επ[ει] κλεογενης αλκιθοου αιγιευς ευνους ων και ευχρηστος διατελ[ει] ται πολει των χαλειεων εδοξε ται πολει εν εννομωι εκκλησιαι προξενον ειμεν και ευεργεταν τας πολιο[ς] των χαλειων κλεογενη αλκιθοου αιγ[ιη] και εκγονους αυτου και ειμεν αυτωι ισο[πο]λιτειαν και ασφαλειαν και ασυλιαν κα[ι πολε]μου και ειρανας και γας και οικιας ενκτησ[ιν] και τα αλλα υπαρχειν αυτωι παντα οσα [και] τοις αλλοις προξενοις και ευεργετ[αις] τας πολιος υπαρχει. αρχον[τος εν μ]εγ χαλειωι αλεξινου μηνος καρειου εν δε αμφισσαι αρχοντο[ς αρι]σταρχου μηνος αγραστυωνος απεδοτο κλεογενης ανδρονικου αλειος εν αμ[φ]ισσαι ενεργα[ζ]ομενος σωμα ανδρειον ωι ονομα δημητριος το γενος λαοδικη επ ελευθεριαι τωι απολλωνι τωι νασιωται τιμας αργυριου δραχμαν χιλιαν. ταν τιμαν απεχει πασαν. [β]εβαιω[τηρ κ]ατα το συμβολον φιλιος χαλειευς. τας ωνας το αντιγ[ρα]φον φυλασσοντι οι θεοκολο[ι του] απολλωνος του νασιωτα φιλοξενος νικια ευχανδριδας νικανδρου χαλειεις εν δε αμφισσαι αρισταρχος λαιαδα μαρτυρες φιλοξενος νικ[ο]λαος πετ[α]λος νικολαος θοφανης ξενι[ας] καλλιτελης πολυξενιδας αλεξιν[ος] ξενοσ[τρατο]ς.
Lokris, W. — Chaleion — after mid-2nd c. BC
 after mid-2nd c. BC